钦定古今图书集成/明伦汇编/氏族典/第269卷 > 王纲
## 钦定古今图书集成/明伦汇编/氏族典/第269卷 > 王纲

按《尚友录》：纲字振翀，自闽徙谷城。元符进士，通判徽
州。即解印绶归，求深林密谷居之，人望其仪温然，知
其为德人。平生无忿怒，时称长者。有寇自均、房来，纲
曰：“我若去，必残吾乡。”因具牛酒以待。寇素闻其贤，不
忍犯郡国，闻风奔其庐，饥者待哺，冻者索衣，婚葬弗
举者助之赀，里人名为“无怨公子之望。”孝宗朝参知
政事。赠纲太子少傅。